Andoni Egaña

Andoni Egaña Makatzaga (Zarautz, Gipuzkoa, 1961eko urriaren 2a) bertsolaria, idazlea eta bertsolaritzaren inguruko ikertzailea da. Euskal Filologian lizentziatua da, eta lau aldiz irabazi du Bertsolari Txapelketa Nagusia (1993, 1997, 2001 eta 2005). Euskaltzaindiako euskaltzain urgazlea da (2006ko maiatzaren 26az geroztik).

 Bizitza eta prestakuntza 
Zarautzen jaio zen 1961eko urriaren 2an. Euskal Filologian lizentziatua da. 1985etik 1992ra Vitoria-Gasteizko Udalean kultura teknikari aritu zen, eta ondoren sorkuntzaren esparrura erabat eman zuen bere jarduna.

 Bertsolaritza 

 Hasierak 
BDBren arabera, bere lehen plazako jarduna 1981eko irailean egin zuen, Itziarren (Salegi jatetxean), ezkontza bateko saioan. EITBk egindako elkarrizketa batean, halaber, bertsotan 1982 inguruan hasi zela azaldu izan da, eta neurri handi batean bere kasa ikasi zuela, besteak beste Xabier Amurizaren bertsoak entzunez.

 Txapelketak 
 Bertsolari Txapelketa Nagusia:
 Txapelduna (4): 1993, 1997, 2001 eta 2005
 Finalista (7): 1986, 1989, 1993, 1997, 2001, 2005, 2009.
 Gipuzkoako Bertsolari Txapelketa:
 Bigarrena 1991an.
 Herri arteko Bertsolari Txapelketa (1): 1999 (Zarauzko taldean)
 Sariak 
 Lizardi saria (1): 1982
 Zarauzko Kopla Txapelketa (1): 2016

 Ikerketa, teoria eta dibulgazioa 
Bertsolaria izateaz gain, bertsolaritzaren teoria, azterketa eta transmisioaren inguruan ere jardun du, eta hainbat lan eta proiektutan parte hartu izan du bertsoaren sorkuntza-prozesua azaltzeko eta aztertzeko. Besteak beste, Joxerra Garzia eta Jon Sarasua-rekin batera Bat-bateko bertsolaritza. Gakoak eta azterbideak lanarekin lotu izan da (bertsolaritzaren azterketarako erreferentziazko lanetako bat bezala zabaldua).

 Hedabideak 
Zutabegile gisa aritu da Berria egunkarian, bere egile-orrian ikus daitezkeen artikuluekin.

 Lanak 
 Narratiba 
 Sokratikoek ere badute ama ipuin bilduma (1989, Erein)

 Pausoa noiz luzatu (1998, EEF-Alberdania). 1999 Euskadi Literatura Saria.
 Saiakera 
 Hogeita bina (2004, Hariadna)

 Zozoak beleari (1997, Alberdania): Jon Sarasuarekin batera
 Haur eta gazte literatura 
 Mendian (2000, Alberdania)
 Zaudete geldi pixka batean (1999, Elkar)
 Niri ez zait futbola gustatzen, eta zer? (2000, Elkarlanean)

 Biografia 
 Imanol Urbieta. Luzea da bidea (2002, Ibaizabal)
 Basarri (1999, Sendoa)
 Artikuluak 
 Aitaren batean (1990, Elkar)

 Beste generoak 
 Bat-bateko bertsolaritza: gakoak eta azterbideak (2001, Bertsozale elkartea) Jon Sarasua eta Joxerra Garciarekin batera. Lau hizkuntzatan argitaratu da.

 Diskak 
 Tximeletak sabelean (1994, Kea). Bertso musikatuak.

 Erreferentziak 

 Ikus, gainera 
 Zarauztar ospetsuen zerrenda

 Kanpo estekak 

 «Andoni Egaña», Literaturaren Zubitegia.
 Elkarrizketa Argia astekarian
 Andoni Egaña BDB Bertsolaritzaren datu-basea

Kategoria:Zarauzko idazleak
Kategoria:Gipuzkoako bertsolariak
Kategoria:Euskaltzain urgazleak
Kategoria:Euskal idazleak
Kategoria:Euskarazko saiakeragileak
Kategoria:Gipuzkoako Urrezko Domina
Kategoria:Euskal Herriko Unibertsitateko ikasleak
Kategoria:Bertsolariak diskogintzan